b'\n_START_ARTICLE_\nNylon\n_START_SECTION_\nMaskindele\n_START_PARAGRAPH_\nMaskindele af nylon kan fremstilles ved spr\xc3\xb8jtest\xc3\xb8bning. Tandhjul, afstandsb\xc3\xb8sninger, skruer og forskellige dele til fastg\xc3\xb8relse fremstilles ofte af nylon. Nylon kan indg\xc3\xa5 i kompositmaterialer. Anvendt til maskindele uden alt for h\xc3\xb8j belastning, er nylon meget holdbart, og det "arbejder" godt sammen med maskindele af messing. Blandt nylons mere kedelige egenskaber er dets letsmeltelighed og store br\xc3\xa6ndbarhed. Nylon var, sammen med en atmosf\xc3\xa6re af ren ilt, medvirkende til den katastrofale brand p\xc3\xa5 Apollo 1 i 1967.'